Onderwyser se lyk in bed gevind | Nuus24
Pa vas oor kind se lyk in vullisdrom
Johannesburg – 'n Onderwyser se liggaam is Woensdag in sy huis in Somerset-Oos in die Oos-Kaap gevind.
Die polisiewoordvoerder kapt. Justin Petrus het gesê die 49-jarige onderwyser se huiswerker het omstreeks 9:00 Woensdagoggend op sy lyk afgekom waar dit "vol bloed" in sy bed gelê het. Hy het verskeie steekwonde opgedoen. Petrus sê daar is 'n tuinvurk langs die liggaam gevind. Hy sê dit is nog nie duidelik hoe die moordenaar toegang tot die
huis verkry het nie. Petrus sê die oorledene was 'n onderwyser by die William Oates-skool in Somerset-Oos. Die polisie ondersoek die saak. Volg Nuus24 op Twitter.